جاوب هنا لو عايز او ما تجاوبش عادي 😁السلام عليكم ورحمة الله وبركاته 😊 ##@##  
وعليكم السلام ورحمة الله وبركاته  يعلم الله وحده ما كان أثر تجربتك وما قمت به كرد فعل.! حذفت الإجابة لأني ظننت إنك قرأتها، ولأن يفترض أن هذا الشخص لا يمثل جمهور الأطباء النفسيين، وبعتذر إن وصل لك شيء آخر.! الحمد لله أنك أوقفتيه عند حده، وأنا عارف إن القرف ده موجود وسطنا لأننا بشر في النهاية وده السبب إني لا أبالي إن حد يتضايق أو لأ من عدم قبولي طلبات الصداقة على الفيس أو الرد على الرسائل في الماسنجر وغير ده، لأن البناء العلاجي Therapeutic structure لابد أن يُحفٓظ، والمفترض أصلاً أننا لا نطلب من العملاء وصف أي تفاصيل لإساءة أو تفاصيل ممكن تسبب استياء للعميل حتى، لدرجة أني إذا أردت الاستفسار عن المادة المخدرة اللي العميل المدمن يكون بياخدها بنسميها بأسامي تانية (مادة عالية/ واطية/ كيميا) حتى لا يسبب اسم المادة استثارة/ شعوذة للشخص. النصح العام: إذا كان سلوك المعالج النفسي مريب بالنسبة لك لا تترددي في قطع العلاج، وإذا شعرت إن العلاقة بقت أقرب من علاقة معالج بعميله متفرحش لأنك أنت اللي هتتضر. وده مش أنا، ده يفترض إنه الجمهور العام من الأطباء النفسيين، لكن السقط والخلل في أي مجال والأطباء النفسيين بشر فيهم كل العيوب اللي في الناس، ومش كلهم بيلترم بالإشراف العلمي والفردي عليه. وياما قلنا متعتقدش إن الأطباء النفسيين مطهرين من العيوب، كثير منهم عيوبه قادته للمجال، وهذا الكثير أغلبهم بالفعل شغالين على نفسهم وملتزمين بالإشراف الشخصي عليهم، لكن تبقى قلة تسيء لنفسها وللمجال، ومش حضرتك أول حد يشكو لي من ده، وللأسف لسة متعامل مع عميل من أيام تحرش بيه الطبيب النفسي، وصرامتي في إن التواصل بيننا يكون حصراً داخل غرفة العلاج شجعه إنه يحكي اللي حصل، والمحلل النفسي بتاعي قبل أن أبدأ التحليل معه كانت علاقتنا أكثر دفئاً ولما بدأت أتحلل عنده أصبح التواصل بيننا أقل بعشرات المرات من الأول، لأن علاقتنا أصبحت علاقة علاجية.!